Sewe vas vir renosterstropery | Maroela Media
Sewe vas vir renosterstropery
Sewe mense wat in verband met renosterstropery in die Krugerwildtuin in hegtenis geneem is, het Maandag in die Phalaborwa-landdroshof verskyn.
“Milton Mlambo (33) en Phillip Shitlhangu (29) het op aanklagte van die onwettige besit van ŉ vuurwapen en ammunisie, en sameswering om ŉ renoster te stroop, in die hof verskyn,” het brig. Hangwani Mulaudzi, ŉ polisiewoordvoerder, gesê. Die saak is tot 16 April uitgestel wanneer die twee na verwagting gaan aansoek doen om borgtog. Hulle bly in aanhouding tot dan.
Die mans is Saterdagoggend omstreeks 02:45 in Gravelotte, Limpopo, in hegtenis geneem. Die polisie het beslag gelê op ŉ vuurwapen, waarvan die reeksnommer afgevyl is, ŉ byl en ŉ panga.
Mulaudzi het gesê die ander vyf verdagtes is voorverlede Vrydag buite die wildtuin in dieselfde omgewing vasgetrek. Hulle word aankla van die besit van ŉ ongelisensieerde vuurwapen. Doctor Ngwenyama (36) is borgtog van R10 000 toegestaan. Thulani Siwela (28), Given Mashaba (30), Vusi Matsane (45) en Robert Sondlani (38) se saak is tot Donderdag uitgestel, wanneer hulle na verwagting ook gaan aansoek doen om borgtog. Hulle bly in polisieaanhouding tot dan. – SAPA
“SA’ners loop deur onder misdaad” – Oscar Pistorius
Video: “SOE ondersoek nie Zuma”
Hulle verdien die doodstraf, almal van hulle!